Shvetsiyaning Ucell’ga egalik qiluvchi TeliaSonera kompaniyasi MDHdan asta-sekinlik bilan ketishga qaror qildi

Shvetsiyaning TeliaSonera kompaniyasi Yevrosiyo mintaqasidagi faoliyatini asta-sekinlik bilan tugatadi hamda Yevropa va Shvetsiya bozoriga e’tiborini kuchaytiradi. Bu haqda telekommunikatsiya kompaniyasi 17-sentabr, payshanba kuni ma’lum qildi, deb yozadi Interfax.

“Jarayon Yevrosiyo mintaqasidagi ishtirokimizni qisqartirib, biroz vaqtdan so‘ng uni to‘liq tark etish maqsadida boshlandi”, — deyiladi kompaniya bayonotida.
TeliaSonera Yevrosiyo mintaqasiga sobiq Ittifoq mamlakatlari — Qozog‘iston, O‘zbekiston, Tojikiston, Ozarbayjon, Moldaviya, Gruziya, shuningdek, Nepalni kiritadi.